ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

 (1) บริษัท เอเชียน อินซูเลเตอร์ จำกัด (มหาชน) มีทุนจดทะเบียน 700,000,000 บาท แบ่งเป็นหุ้นสามัญ 2,800,000,000หุ้น มูลค่าที่ตราไว้หุ้นละ 0.25 บาท โดยเป็นทุนชำระแล้ว 699,999,021 บาท ณ วันที่ 31 ธันวาคม 2561 บริษัทไม่มีเงินกู้ยืมในรูปพันธบัตรและหุ้นกู้

7.2 ผู้ถือหุ้น

รายชื่อผู้ถือหุ้น ณ วันที่ปิดสมุดผู้ถือหุ้น เมื่อ 7 พฤษภาคม 2561

+-----------------------------------------------+------------+--------+
| รายชื่อ                                         | จำนวนหุ้น    | ร้อยละ  |
+-----------------------------------------------+------------+--------+
| 1. นายณรงค์ ธารีรัตนาวิบูลย์                        | 5          | 21.200 |
|                                               | 93,600,000 |        |
+-----------------------------------------------+------------+--------+
| 2. นายธนิตย์ ธารีรัตนาวิบูลย์                        | 1          | 6.886  |
|                                               | 92,816,064 |        |
+-----------------------------------------------+------------+--------+
| 3. นายนพพล ธารีรัตนาวิบูลย์                        | 4          | 17.845 |
|                                               | 99,654,372 |        |
+-----------------------------------------------+------------+--------+
| 4. บริษัท ไทยเอ็นวีดีอาร์ จำกัด                      | 1          | 3.988  |
|                                               | 11,662,920 |        |
+-----------------------------------------------+------------+--------+
| 5. นายโกวิท ธารีรัตนาวิบูลย์                        | 58,800,000 | 2.100  |
+-----------------------------------------------+------------+--------+
| 6. นายชลสินธุ์ วรกิจจาณุวัฒน์                        | 60,000,000 | 2.143  |
+-----------------------------------------------+------------+--------+
| 7. นายศิริกูล ธารีรัตนาวิบูลย์                        | 50,973,080 | 1.820  |
+-----------------------------------------------+------------+--------+
| 8. นายอนุรักษ์ ธารีรัตนาวิบูลย์                       | 50,400,000 | 1.800  |
+-----------------------------------------------+------------+--------+
| 9. นางผกาพรรณ เศวตโกมลนันท์                     | 48,305,600 | 1.725  |
+-----------------------------------------------+------------+--------+
| 10. รายอื่นๆ                                    | 1,1        | 40.50  |
|                                               | 33,784,048 |        |
+-----------------------------------------------+------------+--------+
|   รวม                                         | 2,7        | 100.00 |
|                                               | 99,996,084 |        |
+-----------------------------------------------+------------+--------+

7.3 นโยบายการจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในแต่ละปี ไม่น้อยกว่าร้อยละ 40
ของกำไรสุทธิที่เหลือหลังจากหักสำรองต่างๆ ทุกประเภทตามกฎหมายกำหนดไว้ อย่างไรก็ตาม
การจ่ายเงินปันผลดังกล่าวจะขึ้นอยู่กับแผนการลงทุน ความจำเป็น และความเหมาะสมอื่นๆ
ในอนาคต มติคณะกรรมการบริษัทที่อนุมัติให้จ่ายเงินปันผลนั้น
ให้นำเสนอเพื่อขออนุมัติจากที่ประชุมผู้ถือหุ้น เว้นแต่เป็นการจ่ายเงินปันผลระหว่างกาล
ให้คณะกรรมการบริษัทมีอำนาจอนุมัติให้จ่ายเงินปันผลได้
แล้วให้รายงานให้ที่ประชุมผู้ถือหุ้นทราบในการประชุมคราวต่อไป
และบริษัทต้องตั้งสำรองตามกฎหมายอย่างน้อยร้อยละ 5
ของกำไรสุทธิจนจำนวนเงินที่ตั้งสำรองมีมูลค่าเท่ากับร้อยละ 10 ของทุนจดทะเบียนของบริษัท

4.  นโยบายการจ่ายเงินปันผลของบริษัทย่อย

บริษัทไม่ได้กำหนดสัดส่วนการจ่ายเงินปันผลของบริษัทย่อย
การจ่ายเงินปันผลของบริษัทย่อยขึ้นอยู่กับผลดำเนินงานของแต่ละบริษัทย่อย
การจ่ายเงินปันผลจากบริษัทย่อยให้กับบริษัทเป็นไปตามข้อกำหนดของแต่ละบริษัทและต้องได้รับการอนุมัติจากผู้ถือหุ้นในการประชุมวิสามัญผู้ถือหุ้น
การปันผลระหว่างการสามารถดำเนินการได้ ในการจ่ายเงินปันผลของบริษัทย่อย
บริษัทย่อยจะต้องมีผลกำไรจากการประกอบธุรกิจ
หากผลประกอบการเป็นขาดทุนจะไม่มีการจ่ายเงินปันผลจนกว่าการขาดทุนจะกลับมาเป็นผลกำไร
และบริษัทย่อยต้องตั้งสำรองตามกฎหมายอย่างน้อยร้อยละ 5
ของกำไรสุทธิจนจำนวนเงินที่ตั้งสำรองมีมูลค่าเท่ากับร้อยละ 10 ของทุนจดทะเบียนของบริษัทย่อย

8.  โครงสร้างการจัดการ

  8.1. คณะกรรมการบริษัท

ณ วันที่ 31 ธันวาคม 2561 คณะกรรมการบริษัทประกอบด้วยกรรมการทั้งหมด 6 ท่าน ดังนี้

  ------- ---------------------------------- ----------------------------
  ลำดับที่   ชื่อ                                 ตำแหน่ง

  1.      นายณรงค์ ธารีรัตนาวิบูลย์                ประธานกรรมการ

  2.      นายธนิตย์ ธารีรัตนาวิบูลย์                กรรมการ

  3.      นายโกวิท ธารีรัตนาวิบูลย์                กรรมการ

  4.      พลตำรวจเอก วิเชียร พจน์โพธิ์ศรี          ประธานกรรมการตรวจสอบ

  5.      นายบุญเลิศ ขอเจริญพร                  กรรมการ ตรวจสอบ

  6.      ดร. วีรพัฒน์ เพชรคุปต์                  กรรมการ ตรวจสอบ
  ------- ---------------------------------- ----------------------------

  คณะกรรมการบริษัทรับผิดชอบแทนผู้ถือหุ้นของบริษัทคณะกรรมการแต่ละท่านเป็นตัวแทนของผู้ถือหุ้นและมีส่วนในการให้คำแนะนำและปฏิบัติตามกฎระเบียบของการดำเนินงานของบริษัทฯ
  อย่างอิสระเพื่อผลประโยชน์ส่วนรวมของผู้ถือหุ้นและผู้มีส่วนได้เสีย
  หน้าที่ความรับผิดชอบของคณะกรรมการบริษัท คือ

-   คณะกรรมการบริษัทมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทและการกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
    อยู่ในกรอบของการมีจริยธรรมที่ดี และคำนึงถึงผลประโยชน์ของผู้มีส่วนได้ส่วนเสียทุกฝ่าย

-   ในการปฏิบัติหน้าที่คณะกรรมการบริษัทเป็นผู้แต่งตั้งประธานเจ้าหน้าที่บริหารเป็นผู้รับผิดชอบการดำเนิน

-   หน้าที่กรรมการบริษัทในการเข้าประชุมคณะกรรมการ
    ยกเว้นมีเหตุจำเป็นที่ไม่สามารถเข้าร่วมประชุมได้

-   คณะกรรมการบริษัท กำหนดให้มีการประชุมเฉลี่ยไม่น้อยกว่า 3 เดือนครั้ง
    ประธานกรรมการเป็นประธานการประชุมและ กำหนดระเบียบวาระการประชุม
    ดูแลให้กรรมการได้รับเอกสารการ
    ประชุมล่วงหน้าก่อนการประชุมเป็นเวลาเพียงพอสำหรับการศึกษาและพิจารณาเรื่องเพื่อการให้ความเห็นและการออกเสียงลงคะแนน
    ดูแลให้เอกสารการประชุมมีสาระข้อมูล การวิเคราะห์และข้อเสนอแนะเพียงพอและเหมาะสม

-   ในที่ประชุมประธานกรรมการมีหน้าที่สรุปประเด็นเรื่องในวาระการประชุมเพื่อการพิจารณาของกรรมการ

  เปิดโอกาสและสนับสนุนให้กรรมการแต่ละคนแสดงความคิดเห็นและประมวลความเห็นและเสนอข้อสรุปที่ได้จากที่ประชุม

-   ในการพิจารณาเรื่องหนึ่งเรื่องใด กรรมการมีสิทธิขอดูหรือตรวจเอกสารที่เกี่ยวข้อง
    ขอให้ฝ่ายบริหารชี้แจงข้อมูลรายละเอียดเพิ่มเติมตลอดจนจัดหาที่ปรึกษาหรือผู้เชี่ยวชาญภายนอกมาให้ความเห็น
    โดยบริษัทเป็นผู้รับผิดชอบค่าใช้จ่ายให้

-   การลงมติให้ใช้คะแนนเสียงข้างมากและหากมีกรรมการคัดค้านมติดังกล่าวให้บันทึกคำคัดค้านนั้นไว้ในรายงานการประชุม

-   คณะกรรมการบริษัทได้จัดให้มีเลขานุการทำหน้าที่ให้การสนับสนุนการจัดเตรียมระเบียบวาระการประชุมทำหนังสือเชิญประชุม
    ดูแลและจัดการประชุม จัดเก็บเอกสารเกี่ยวกับการประชุม และให้คำปรึกษาเกี่ยวกับการปฏิบัติ
    ของคณะกรรมการบริษัท ให้เป็นไปตามกฎหมายข้อบังคับและระเบียบต่างๆ ที่เกี่ยวข้อง

-   คณะกรรมการบริษัทควรทำรายงานอธิบายถึงความรับผิดชอบของตนในการจัดทำรายงานทางการเงินโดยแสดงควบคู่กันไปกับรายงานของผู้สอบบัญชีประจำปีรายงานของคณะกรรมการบริษัทควรครอบคลุมในเรื่องสำคัญๆ
    ตามข้อพึงปฏิบัติที่ดีสำหรับกรรมการบริษัทจดทะเบียนที่ตลาดหลักทรัพย์เสนอแนะ

-   ธุรกิจของบริษัทและในการกำกับดูแลกิจการของบริษัท
    คณะกรรมการบริษัทกำหนดในเรื่องดังต่อไปนี้ เป็น

  อำนาจหน้าที่และความรับผิดชอบของคณะกรรมการบริษัทที่จะเป็นผู้พิจารณาอนุมัติ

1.  นโยบาย ยุทธ์ศาสตร์การทำธุรกิจ แผนงาน และงบประมาณประจำปีของบริษัทฯ

2.  ผลงานและผลประกอบการประจำไตรมาสของบริษัทเทียบกับแผนและงบประมาณและพิจารณาแนวโน้มระยะต่อไปของปี

3.  การซื้อและจำหน่ายสินทรัพย์การซื้อกิจการและเข้าร่วมในโครงการร่วมทุนที่ไม่ขัดกับเกณฑ์ของตลาดหลักทรัพย์แห่งประเทศไทย

4.  การทำธุรกรรมหรือการกระทำใดๆ อันมีผลกระทบที่สำคัญต่อฐานะการเงิน ภาระหนี้สิน
    ยุทธ์ศาสตร์การทำธุรกิจ และชื่อเสียงของบริษัทฯ

5.  การทำสัญญาใดๆ ที่ไม่เกี่ยวกับการทำธุรกิจปกติ
    และสัญญาที่เกี่ยวกับการทำธุรกิจปกติที่มีความสำคัญ

6.  การทำรายการเกี่ยวโยงกันระหว่างบริษัท บริษัทย่อย บริษัทร่วม กับบุคคลที่เกี่ยวโยงกัน
    ในส่วนที่ไม่จำเป็นต้องขออนุมัติจากที่ประชุมผู้ถือหุ้น

7.  ธุรกรรมใดๆ ที่มีผลให้โครงสร้างเงินทุนของบริษัทฯ มีอัตราส่วนหนี้สินต่อทุนเกิน 1 : 1

8.  การจ่ายเงินปันผลระหว่างกาล

9.  การเปลี่ยนนโยบาย
    และวิธีปฏิบัติที่มีนัยสำคัญเกี่ยวกับการบัญชีการบริหารความเสี่ยงและการเก็บรักษาเงิน

10. การกำหนดและทบทวนอำนาจอนุมัติที่มอบให้ประธานเจ้าหน้าที่บริหารหรือผู้อำนวยการสายธุรกิจ

11. การเสนอแต่งตั้งและการสิ้นสุดสถานภาพของกรรมการและเลขานุการบริษัท

12. การมอบอำนาจหน้าที่ให้ประธานกรรมการบริษัท ประธานเจ้าหน้าที่บริหาร หรือกรรมการบริษัท
    คนใดคนหนึ่ง รวมถึงการปรับปรุงเปลี่ยนแปลงแก้ไข การมอบอำนาจหน้าที่ดังกล่าว

13. การจัดให้มีการกำกับดูแลให้มีการบริหารการจัดการตามหลักการกำกับดูแลกิจการที่ดี

14. การดำเนินการอื่นใดเพื่อให้เป็นไปตามกฎหมาย วัตถุประสงค์ ข้อบังคับ
    และมติที่ประชุมผู้ถือหุ้นของบริษัท

  คณะกรรมการตรวจสอบ

  ณ วันที่ 31 ธันวาคม 2561 ประกอบด้วยกรรมการตรวจสอบทั้งหมด 3 ท่าน ดังนี้

  ------- ---------------------------------- ----------------------------
  ลำดับที่   ชื่อ                                 ตำแหน่ง

  1.      พลตำรวจเอก วิเชียร พจน์โพธิ์ศรี          ประธานกรรมการตรวจสอบ

  2.      นายบุญเลิศ ขอเจริญพร                  กรรมการตรวจสอบ

  3.      ดร. วีรพัฒน์ เพชรคุปต์                  กรรมการตรวจสอบ
  ------- ---------------------------------- ----------------------------

  และได้แต่งตั้ง นางมัตติกา ฉันสุวรรณ เป็นเลขานุการคณะกรรมการตรวจสอบ

กฎบัตรของคณะกรรมการตรวจสอบ

  คณะกรรมการตรวจสอบ มีหน้าที่และรับผิดชอบตามข้อกำหนดและหลักเกณฑ์ของคณะกรรมการ
  ก.ล.ต. และตลาดหลักทรัพย์ฯ และให้รายงานตรงต่อคณะกรรมการบริษัท
  โดยมีข้อกำหนดตามกฎบัตรของคณะกรรมการตรวจสอบ ดังนี้

1.  คุณสมบัติของคณะกรรมการตรวจสอบ

  คณะกรรมการตรวจสอบจะต้องสามารถแสดงความคิดเห็นของตนได้อย่างอิสระตามภารกิจที่ได้รับมอบหมายจากคณะกรรมการบริษัทโดยปราศจากบุคคล
  หรือ
  กลุ่มบุคคลใดที่มีอิทธิพลเหนือการปฏิบัติภารกิจนั้นคณะกรรมการตรวจสอบจะต้องมีคุณสมบัติดังต่อไปนี้

  1.1 มีความเป็นอิสระไม่ว่าโดยทางตรงหรือทางอ้อม ทั้งในด้านการเงินและการ

  บริหารงานของบริษัทหรือ บริษัทร่วม หรือบริษัทย่อย หรือผู้ถือหุ้นรายใหญ่ของ

  บริษัทไม่มีความสัมพันธ์ในทางตรง หรือทางอ้อม ทั้งในด้านการเงินและการ

  บริหารงานของบริษัท หรือ บริษัทร่วม หรือบริษัทย่อย หรือผู้ถือหุ้นรายใหญ่มาก่อน

  ภายในระยะเวลา 1 ปี เว้นแต่คณะกรรมการบริษัทได้พิจารณาแล้ว มีความเห็นว่า

  ความสัมพันธ์เช่นว่านั้นจะไม่มีผลกระทบต่อการปฏิบัติหน้าที่และการให้ความเห็นที่

  เป็นอิสระของคณะกรรมการตรวจสอบต้องไม่เป็นผู้ที่เกี่ยวข้อง หรือญาติสนิทของ

  กรรมการบริหาร ผู้บริหาร หรือผู้ถือหุ้นรายใหญ่ของบริษัทต้องมิใช่ผู้ที่ถูกแต่งตั้งขึ้น

  เพื่อเป็นตัวแทนรักษาผลประโยชน์ของคณะกรรมการ หรือ ผู้ถือหุ้นรายใหญ่ใดๆ

  ของบริษัท

2. องค์ประกอบของคณะกรรมการตรวจสอบ

  ให้คณะกรรมการตรวจสอบมีองค์ประกอบ ดังนี้

  2.1 กรรมการตรวจสอบต้องเป็นกรรมการของบริษัทและมีคุณสมบัติตามข้อกำหนดของ

  ตลาดหลักทรัพย์แห่งประเทศไทย

  2.2 กรรมการตรวจสอบต้องได้รับแต่งตั้งจากคณะกรรมการบริษัท

  2.3 คณะกรรมการตรวจสอบจะต้องประกอบด้วยกรรมการไม่น้อยกว่า 3 คน และต้อง

  เป็นผู้ที่มีความรู้ความเข้าใจหรือมีประสบการณ์ด้านการบัญชี หรือการเงินไม่น้อย

  กว่า 1 คน

  2.4 ให้คณะกรรมการบริษัทเลือกและแต่งตั้งกรรมการตรวจสอบคนหนึ่งเป็นประธาน

  คณะกรรมการตรวจสอบ

5.  ให้มีผู้จัดการสำนักตรวจสอบภายในหรือเทียบเท่าเป็นเลขานุการคณะกรรมการ

  ตรวจสอบโดยตำแหน่ง

3.  ขอบเขตอำนาจหน้าที่

  ให้คณะกรรมการตรวจสอบมีหน้าที่กำกับดูแลการดำเนินงานของบริษัทให้เกิดความชัดเจนในด้านการบริหารงานด้วยความซื่อสัตย์สุจริตตลอดจนดำเนินการให้เป็นที่มั่นใจว่ากรรมการบริหารและผู้บริหารของบริษัทได้บริหารกิจการตามนโยบายของคณะกรรมการบริษัทอย่างถูกต้องครบถ้วน
  มีมาตรฐาน และคำนึงถึงประโยชน์ของผู้ถือหุ้น

1.  สอบทานให้บริษัทมีรายงานทางการเงินถูกต้องตามที่ควร ตามมาตรฐานการบัญชีที่

  รับรองทั่วไป และมี การเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่เหมาะสม

  และมีประสิทธิผล

  3.3 สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์

  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  3.4 พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

  3.5 พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่

  อาจมีความขัดแย้งทางผลประโยชน์ให้มีความถูกต้องครบถ้วน

  3.6 สอบทานให้บริษัทมีระบบการบริหารความเสี่ยงที่เหมาะสมและมีประสิทธิผล

  3.7 สอบทาน และให้ความเห็นต่อแผนงานตรวจสอบภายใน การปฏิบัติงานของสำนัก

  ตรวจสอบภายในและประสานงานกับผู้สอบบัญชี

  3.8 จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ใน

  รายงานประจำปีของบริษัท ซึ่งรายงานดังกล่าวต้องลงนามโดยประธานคณะกรรมการ

  ตรวจสอบ

9.  รายงานผลการปฏิบัติงานของคณะกรรมการตรวจสอบให้คณะกรรมการบริษัททราบ

  อย่างน้อยปีละ 4 ครั้ง

10. ในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเชิญ

  ให้ฝ่ายจัดการผู้บริหารหรือพนักงานของบริษัทที่เกี่ยวข้องมาให้ความเห็นร่วมประชุม

  หรือส่งเอกสารที่เห็นว่าเกี่ยวข้องจำเป็น

11. ให้มีอำนาจว่าจ้างที่ปรึกษา หรือบุคคลภายนอกตามระเบียบของบริษัทมาให้ความเห็น

  หรือคำปรึกษาในกรณีจำเป็น

12. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

4.  วาระการดำรงตำแหน่ง

ให้กรรมการตรวจสอบมีวาระอยู่ในตำแหน่งไม่น้อยกว่า 3 ปี และกรรมการตรวจสอบซึ่ง

พ้นจากตำแหน่งตามวาระ อาจได้รับการแต่งตั้งใหม่อีกได้นอกจากการพ้นตำแหน่งตาม

วาระดังกล่าวข้างต้น

กรรมการตรวจสอบพ้นจากตำแหน่ง เมื่อ

  4.1 ตาย

  4.2 ลาออก

  4.3 ขาดคุณสมบัติการเป็นกรรมการตรวจสอบตามกฎบัตรนี้ หรือตามหลักเกณฑ์ของ

  ตลาดหลักทรัพย์แห่งประเทศไทย

4.  พ้นจากวาระการดำรงตำแหน่งกรรมการบริษัท

  กรรมการตรวจสอบคนใดจะลาออกจากตำแหน่งให้ยื่นใบลาออกต่อประธานกรรมการบริษัทและคณะกรรมการเป็นผู้อนุมัติ

  ในกรณีที่กรรมการตรวจสอบพ้นจากตำแหน่งทั้งคณะให้คณะกรรมการตรวจสอบที่พ้นจากตำแหน่งต้องอยู่รักษาการในตำแหน่งเพื่อดำเนินงานต่อไปพลางก่อนจนกว่าคณะกรรมการตรวจสอบชุดใหม่จะเข้ารับหน้าที่

  ในกรณีที่ตำแหน่งกรรมการตรวจสอบว่างลง เพราะเหตุผลอื่น
  นอกจากถึงคราวออกตามวาระให้คณะกรรมการบริษัทแต่งตั้งบุคคลที่มีคุณสมบัติครบถ้วนขึ้นเป็นกรรมการตรวจสอบแทนภายใน
  90 วัน เพื่อให้กรรมการตรวจสอบมีจำนวนครบตามที่คณะกรรมการบริษัทกำหนด
  โดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงเท่าวาระที่ยังคงเหลืออยู่ของกรรมการตรวจสอบซึ่งแทนตน

5. การประชุม

การประชุมคณะกรรมการตรวจสอบมีดังนี้

1.  ให้มีการประชุมคณะกรรมการตรวจสอบ เพื่อพิจารณางบการเงินและอื่น ๆ อย่างน้อยปีละ 4
    ครั้งโดยกำหนดให้เรียกประชุมก่อนมีการประชุมคณะกรรมการบริษัท ไม่น้อยกว่า 7 วัน
    หรือให้ประธานคณะกรรมการตรวจสอบเรียกประชุมเป็นกรณีพิเศษ
    เพื่อพิจารณาเรื่องจำเป็นเร่งด่วนอื่นๆได้ตามแต่จะเห็นสมควร

  5.2 กรรมการตรวจสอบที่มีส่วนได้เสียในเรื่องพิจารณาใด ไม่มีสิทธิออกเสียงลงมติใน

  เรื่องนั้น

2.  การออกเสียงในที่ประชุมคณะกรรมการตรวจสอบให้ถือเอาความเห็นที่เป็นส่วนเสียง

  ข้างมากเป็นสำคัญในกรณีที่คะแนนเสียงเท่ากันให้ประธานในที่ประชุมออกเสียง

  เพิ่มขึ้นอีกหนึ่งเสียงเป็นเสียงชี้ขาดอย่างไรก็ตาม ความเห็นของกรรมการตรวจสอบคน

  อื่น ๆ ที่มิได้ลงมติเห็นด้วยให้นำเสนอ เป็นความเห็นแย้งต่อคณะกรรมการบริษัท

  5.3 ให้ประธานคณะกรรมการตรวจสอบเป็นผู้รายงานผลการประชุมต่อที่ประชุม

  คณะกรรมการบริษัทในคราวถัดไปเพื่อทราบทุกครั้ง

8.2. รายชื่อผู้บริหาร ณ วันที่ 31 ธันวาคม 2561

  ------- ---------------------------------- ----------------------------
  ลำดับที่   ชื่อ                                 ตำแหน่ง

  1.      นายณรงค์ ธารีรัตนาวิบูลย์                ประธานกรรมการ

  2.      นายธนิตย์ ธารีรัตนาวิบูลย์                ประธานเจ้าหน้าที่บริหาร

  3.      นายโกวิท ธารีรัตนาวิบูลย์                กรรมการบริหาร

  4.      นายกุศล ศรีบุญยะแก้ว                   ผู้อำนวยการฝ่ายการผลิต

  5.      นายวีระ อ่อนนุ่ม                       ผู้จัดการโรงงาน

  6.      นางเยาวมาลย์ คงเมือง                 ผู้จัดการฝ่ายบัญชีและการเงิน

  7.      นายฉัตรชัย วิกยานนท์                   ผู้จัดการโรงงาน - ดินผสม
  ------- ---------------------------------- ----------------------------

  รายละเอียดเกี่ยวกับกรรมการและผู้บริหาร

  กรรมการและผู้บริหารของบริษัท ณ วันที่ 31 ธันวาคม 2561 มีคุณสมบัติครบตามมาตรา 68
  แห่งพระราชบัญญัติบริษัทมหาชน พ.ศ. 2535
  และตามประกาศคณะกรรมการกำกับหลักทรัพย์และตลาดหลักทรัพย์เรื่องหลักเกณฑ์ เงื่อนไข
  และวิธีการในการขออนุญาตเสนอขายหุ้นที่ออกใหม่และการอนุญาต ฉบับลงวันที่ 18 พฤษภาคม
  2535 ทั้งนี้ กรรมการทุกท่านและเจ้าหน้าที่บริหาร ไม่มีประวัติกระทำผิดตามกฎหมายในระยะ 10
  ปี ย้อนหลังก่อนวันยื่นคำขออนุญาต รวมทั้งไม่มีประวัติถูกพิพากษาถึงที่สุดให้เป็นบุคคลล้มละลาย
  หรือกระทำผิดเกี่ยวกับทรัพย์โดยทุจริตหรือกระทำผิดตามกฎหมายว่าด้วยหลักทรัพย์และตลาดหลักทรัพย์
  รวมทั้งข้อพิพาทหรือการถูกฟ้องร้องที่อยู่ระหว่างตัดสิน ดังมีรายชื่อตามรายละเอียดข้างต้น
  กรรมการตรวจสอบ 3 ท่านเป็นผู้ทรงคุณวุฒิและเป็นบุคคลภายนอก โดยไม่ได้เป็นลูกจ้าง
  หรือพนักงาน ที่ได้รับเงินเดือนจากบริษัท มีความเป็นอิสระจากผู้ถือหุ้นรายใหญ่
  ไม่ได้ถือหุ้นในบริษัทเกินกว่าร้อยละ 5.00 ของจำนวนหุ้นที่มีสิทธิออกเสียงทั้งหมดของบริษัท
  และจะสามารถดูแลผลประโยชน์ของผู้ถือหุ้นรายย่อยได้

8.3 เลขานุการบริษัท

  กรรมการผู้มีอำนาจลงนามแทนบริษัท คือ นายณรงค์ ธารีรัตนาวิบูลย์ นายธนิตย์ ธารีรัตนาวิบูลย์
  นายโกวิท ธารีรัตนาวิบูลย์ กรรมการสองในสามลงลายมือชื่อร่วมกัน
  และประทับตราสำคัญของบริษัท เลขานุการคณะกรรมการบริษัทได้แก่ นายธนิตย์ ธารีรัตนาวิบูลย์

8.4 รายชื่อผู้บริหารความเสี่ยง ณ วันที่ 31 ธันวาคม 2561

  ------- ----------------------------- ---------------------------------
  ลำดับที่   ชื่อ                            ตำแหน่ง

  1.      นายธนิตย์ ธารีรัตนาวิบูลย์           ประธานกรรมการบริหารความเสี่ยง

  2.      นายสิริชัย กรินทรากุล              กรรมการบริหารความเสี่ยง

  3.      นายพลัฎฐ์ แปลนาค                กรรมการบริหารความเสี่ยง

  4.      นายผลิน สิทธิผล                  กรรมการบริหารความเสี่ยง

  5.      นางเยาวมาลย์ คงเมือง            กรรมการบริหารความเสี่ยง

  6.      นางมัตติกา ฉันสุวรรณ              กรรมการบริหารความเสี่ยงและเลขานุการ

  7.      นายกุศล ศรีบุญยะแก้ว              กรรมการบริหารความเสี่ยง

  8.      นายวีระ อ่อนนุ่ม                  กรรมการบริหารความเสี่ยง

  9.      นายฉัตรชัย วิกยานนท์              กรรมการบริหารความเสี่ยง
  ------- ----------------------------- ---------------------------------

  รายละเอียดเกี่ยวกับผู้บริหารความเสี่ยง

  กรรมการบริหารความเสี่ยงของบริษัท ณ วันที่ 31 ธันวาคม 2561 มีหน้าที่วิเคราะห์
  แนะนำบริหารจัดการความเสี่ยงในด้านต่างๆให้อยู่ในระดับต่ำ
  เป็นไปตามกฎบัตรคณะกรรมการบริหารความเสี่ยง
  โดยมีกรอบการดำเนินงานบริหารความเสี่ยงดังนี้

-   ความเสี่ยงทางด้านวัตถุดิบ

-   ความเสี่ยงของการเข้าออกของพนักงาน

-   ความเสี่ยงจากอัตราแลกเปลี่ยน

-   ความเสี่ยงจากระบบสารสนเทศ

-   ความเสี่ยงในการประกอบธุรกิจ

-   ความเสี่ยงจากเทคโนโลยีการผลิต

9. การกำกับดูแลกิจการ

  นโยบายการกำกับดูแลกิจการ

คณะกรรมการได้จัดตั้งคณะกรรมการการกำกับดูแลกิจการที่ดี ซึ่งประกอบด้วย ผู้บริหาร

คณะกรรมการตรวจสอบ และกรรมการอิสระ กึ่งหนึ่งเป็นกรรมการที่มีความเป็นอิสระและไม่มีความ

เกี่ยวข้องกับผู้บริหาร ประธานเจ้าหน้าที่บริหารเป็นกรรมการโดยตำแหน่ง

สิทธิของผู้ถือหุ้น

  บริษัททราบถึงผู้ลงทุนที่จะให้ความเชื่อถือและมั่นใจในธุรกิจของบริษัทฯนั้นมาจากการที่บริษัทฯมีนโยบายความเสมอภาคและคงไว้ซึ่งพื้นฐานของสิทธิของผู้ถือหุ้นที่เท่าเทียมกันตามกฎหมาย
  รวมถึงการจัดการจองฝ่ายบริหารที่เหมาะสม
  มีประสิทธิภาพและเป็นที่ยอมรับโดยนักลงทุนหรือผู้ถือหุ้นเช่นการกำกับดูแลกิจการที่ดี
  บริษัทได้จัดให้มีการประชุมสามัญผู้ถือหุ้นภายใน 4 เดือนหลังจากบริษัทได้ปิดงบการเงินประจำปี
  หรือมีเรื่องสำคัญเร่งด่วนซึ่งเกี่ยวข้องกับผลประโยชนกับผู้ถือหุ้นและต้องได้รับการอนุมัติจากผู้ถือหุ้นภายใต้กฎหมาย
  เงื่อนไข หรือกฎระเบียบ บริษัทฯ จะเรียกประชุมวิสามัญผู้ถือหุ้นเพื่อขอการอนุมัติต่อผู้ถือหุ้น

-   ประชุมผู้ถือหุ้น

  คณะกรรมการบริษัท ทราบถึงสิทธิของผู้ถือหุ้นและความเสมอภาคที่เท่าเทียมกัน
  ผู้ถือหุ้นมั่นใจได้ว่าสิทธิของตนได้รับการปฏิบัติอย่างเท่าเทียมกันและบริษัทกำหนดให้กรรมการอิสระทำหน้าที่ดูแลสิทธิของผู้ถือหุ้นรายย่อยไม่ให้ถูกจำกัด
  บริษัทเปิดโอกาสให้ผู้ถือหุ้นเสนอวาระการประชุมเพิ่มเติมในการประชุมผู้ถือหุ้นสามัญประจำ ปี
  บริษัทได้จัดส่งหนังสือเชิญประชุมผู้ถือหุ้นและวาระการประชุม กฎระเบียบของบริษัท
  กฎระเบียบของตลาดหลักทรัพย์แห่งประเทศไทย หนังสือบริคณห์สนธิ
  และแบบฟอร์มหนังสือมอบอำนาจ และรายละเอียดอื่นๆส่งให้ผู้ถือหุ้นไม่น้อยกว่า 14
  วันก่อนวันประชุมผู้ถือหุ้น
  เพื่อให้ผู้ถือหุ้นมีเวลาเพียงพอในการศึกษารายละเอียดและสามารถมอบฉันทะให้กับกรรมการอิสระลงคะแนนออกเสียงให้ในกรณีที่ไม่สามารถเข้าประชุมผู้ถือหุ้นได้
  และก่อนการประชุมอย่างน้อย 3 วัน
  จะประกาศเรียนเชิญผู้ถือหุ้นเข้าประชุมผ่านทางหนังสือพิมพ์ฉบับภาษาไทยและภาษาอังกฤษอย่างน้อย
  3 วันติดต่อกัน ในการประชุมผู้ถือหุ้นในปี พ.ศ. 2561 หนังสือเชิญประชุมผู้ถือได้ประกาศผ่านทาง
  Website ของบริษัท 30 วันก่อนการประชุมผู้ถือหุ้น
  บริษัทได้จัดให้มีการรักษาความปลอดภัยในวันประชุมผู้ถือหุ้น
  และผู้ถือหุ้นสามารถลงทะเบียนได้ก่อนการประชุม 2 ชั่วโมง ในที่ประชุมได้บริษัท
  ให้สิทธิความเสมอภาคเท่าเทียมกันของผู้ถือหุ้น
  หลังจากได้อธิบายกฎระเบียบของการลงคะแนนและการนับคะแนนสำหรับแต่ละวาระแล้ว
  ประธานในที่ประชุมจะให้โอกาสกับผู้ถือหุ้นในการแสดงความคิดเห็น คำถาม
  หรือคำแนะนำจากผู้ถือหุ้นและให้ระยะเวลาเพียงพอในการตอบถามในแต่ละวาระ
  ประธานในที่ประชุมจะปฏิบัติตามวาระการประชุมและไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
  ในการเลือกตั้งกรรมการบริษัทการลงคะแนนจะเป็นการลงคะแนนแบบรายบุคคล
  และผู้บริหารจะต้องตอบคำถามอย่างถูกต้องและโปร่งใส

  ในวันประชุมผู้ถือหุ้น บริษัท
  ได้จัดพนักงานของบริษัทในการจัดการลงทะเบียนเข้าประชุมผู้ถือหุ้นหรือการมอบฉันทะโดยการใช้ระบบ
  Bar code และพิมพ์บัตรลงคะแนนสำหรับผู้ถือหุ้นแต่ละคนแต่ละวาระการประชุม
  ในการประชุมครั้งที่ผ่านมาประธานกรรมการบริษัทเป็นประธานในที่ประชุมซึ่งผู้เข้าร่วมประชุมประกอบด้วยประธานกรรมการตรวจสอบ
  กรรมการตรวจสอบ กรรมการบริษัท และประธานเจ้าหน้าที่บริหาร รวมทั้งสิ้น 6 ท่าน
  ได้มีการจดบันทึกการประชุมอย่างถูกต้องและสมบูรณ์พร้อมกับผลคะแนนการงลงคะแนนของแต่ละวาระการประชุม

  หลังการประชุมบริษัทได้จัดส่งรายงานการประชุมผู้ถือหุ้นพร้อมกับรายงานการประชุม
  มติที่ประชุมคะแนนเสียงแต่ละวาระและคำถามที่ถามโดยผู้ถือหุ้น
  และคำตอบไปให้ตลาดหลักทรัพย์แห่งประเทศไทยภายใน 14 วัน
  ข้อมูลการประชุมผู้ถือหุ้นสามารถดูได้จาก Website ของบริษัท
  (www.asianinsulators.com)

  การประชุมผู้ถือหุ้น

  บริษัท ได้แจ้งให้ผู้ถือหุ้นเสนอวาระการประชุมเพิ่มเติมเมื่อวันที่ 22 ธันวาคม 2560 ผ่านทาง
  website ของตลาดหลักทรัพย์แห่งประเทศไทย และบริษัท
  ได้แต่งตั้งให้กรรมการอิสระเป็นผู้ดูแลสิทธิความเสมอภาคเท่าเทียมกันของผู้ถือหุ้นครั้งที่จะถึง
  ได้ตั้งแต่วันที่ 22 ธันวาคม 2560 จนถึงวันที่ 22 กุมภาพันธ์ 2561 ผ่านทาง E-Mail address
  ของกรรมการอิสระ ที่ ind_dir@asianinsulators.com
  หรือมีจดหมายถึงประธานกรรมการบริษัท กรรมการบริษัท ประธานเจ้าหน้าที่บริหาร
  หรือเลขานุการคณะกรรมการบริษัท ได้ที่ บริษัท เอเชียน อินซูเลเตอร์ จำกัด (มหาชน) เลขที่
  254 ถนนเสรีไทย แขวงคันนายาว เขตคันนายาว กรุงเทพ 10230
  ทั้งนี้กรรมการอิสระจะเป็นผู้พิจารณากลั่นกรองข้อเสนอของผู้ถือหุ้นเพื่อเสนอต่อคณะกรรมการบริษัทต่อไป
  หากเรื่องใดที่คณะกรรมการบริษัทเห็นว่ามีความสำคัญ
  หรือน่าสนใจก็จะบรรจุเป็นวาระการประชุมหรือนำไปชี้แจงในที่ประชุมผู้ถือหุ้น
  โดยในกรณีที่บรรจุเป็นวาระการประชุมบริษัทจะแจ้งในหนังสือนัดประชุมว่าเป็นวาระที่กำหนดโดยผู้ถือหุ้น
  หากเรื่องใดที่คณะกรรมการบริษัทเห็นว่าไม่มีความสำคัญที่จะเสนอเป็นวาระการประชุมเพิ่มเติม
  บริษัทจะแจ้งให้ผู้ถือหุ้นที่เสนอเรื่องดังกล่าวให้ทราบถึงเหตุผล

  จากช่วงเวลาตั้งแต่วันที่ 22 ธันวาคม 2560 จนถึงวันที่ 22 กุมภาพันธ์ 2561
  ที่ให้ผู้ถือหุ้นนำเสนอวาระการประชุมเพิ่มเติมได้
  ปรากฏว่าไม่มีผู้ใดเสนอวาระการประชุมสามัญผู้ถือหุ้นประจำปี 2561
  เพิ่มเติมวันประชุมผู้ถือหุ้นได้ประกาศผ่านทาง website ของตลาดหลักทรัพย์แห่งประเทศไทย
  และบริษัทได้จัดส่งบริษัทได้จัดส่งหนังสือเชิญประชุมผู้ถือหุ้นและวาระการประชุม
  กฎระเบียบของบริษัท กฎระเบียบของตลาดหลักทรัพย์แห่งประเทศไทย หนังสือบริคณห์สนธิ
  และแบบฟอร์มหนังสือมอบอำนาจ และรายละเอียดอื่นๆส่งให้ผู้ถือหุ้นไม่น้อยกว่า 14
  วันก่อนวันประชุมผู้ถือหุ้น
  เพื่อให้ผู้ถือหุ้นมีเวลาเพียงพอในการศึกษารายละเอียดและสามารถมอบฉันทะให้กับกรรมการอิสระลงคะแนนออกเสียงให้ในกรณีที่ไม่สามารถเข้าประชุมผู้ถือหุ้นได้
  และก่อนการประชุมอย่างน้อย 3 วัน
  จะประกาศเรียนเชิญผู้ถือหุ้นเข้าประชุมผ่านทางหนังสือพิมพ์ฉบับภาษาไทยและภาษาอังกฤษอย่างน้อย
  3 วันติดต่อกัน

-   วันประชุมสามัญประจำปีผู้ถือหุ้น

  ก่อนการประชุมผู้ถือหุ้น 2 ชั่วโมง
  บริษัทได้จัดพนักงานของบริษัทในการจัดการลงทะเบียนเข้าประชุมผู้ถือหุ้นหรือการมอบฉันทะโดยการใช้ระบบ
  Bar code และพิมพ์บัตรลงคะแนนสำหรับผู้ถือหุ้นแต่ละคนแต่ละวาระการประชุม
  ในการประชุมครั้งที่ผ่านมาประธานกรรมการบริษัทเป็นประธานในที่ประชุมได้อธิบายกฎระเบียบการประชุมและการลงคะแนน
  และแสดงผลการลงคะแนนของแต่ละวาระการประชุม
  และได้เปิดโอกาสให้ผู้ถือหุ้นสอบถามกรรมการและผู้บริหาร และแสดงความคิดเห็นของผู้ถือหุ้น
  ซึ่งประธานในที่ประชุมได้ให้กรรมการและผู้บริหารตอบข้อสักถามของผู้ถือหุ้นอย่างโปร่งใส
  ในการประชุมสามัญผู้ถือหุ้นปี พ.ศ. 2561
  ซึ่งผู้เข้าร่วมประชุมประกอบด้วยประธานกรรมการบริษัท กรรมการบริษัท
  ประธานเจ้าหน้าที่บริหาร และกรรมการตรวจสอบ รวมทั้งสิ้น 5 ท่าน

1.  นายณรงค์ ธารีรัตนาวิบูลย์ - ประธานกรรมการ

2.  นายธนิตย์ ธารีรัตนาวิบูลย์ - กรรมการ

3.  นายโกวิท ธารีรัตนาวิบูลย์ – กรรมการ

4.  พลตำรวจเอก วิเชียร พจน์โพธิ์ศรี – ประธานกรรมการตรวจสอบ

5.  นายบุญเลิศ ขอเจริญพร - กรรมการตรวจสอบ

  การพิจารณาวาระต่างๆและการลงคะแนนเสียงได้ดำเนินไปตามวาระ
  รวมถึงการพิจารณาแต่งตั้งกรรมการและค่าตอบแทนกรรมการ
  รวมถึงการแต่งตั้งผู้ตรวจสอบบัญชีและค่าตรวจสอบบัญชี
  ประธานในที่ประชุมได้เปิดโอกาสให้ผู้ถือหุ้นสอบถามกรรมการและผู้บริหาร
  และแสดงความคิดเห็นของผู้ถือหุ้น
  ซึ่งประธานในที่ประชุมได้ให้กรรมการและผู้บริหารตอบข้อสักถามของผู้ถือหุ้นอย่างโปร่งใส
  พร้อมทั้งข้อมูลเพิ่มเติม การลงคะแนนเสียง และการนับคะแนนเสียงได้ดำเนินไปอย่างโปร่งใส
  ได้มีการจดบันทึกการประชุมอย่างถูกต้องและสมบูรณ์พร้อมกับผลคะแนนการลงคะแนนของแต่ละวาระการประชุม

-   หลังการประชุมสามัญประจำปีผู้ถือหุ้น

  หลังการประชุมบริษัทได้จัดส่งรายงานการประชุมผู้ถือหุ้นพร้อมกับรายงานการประชุม
  มติที่ประชุมคะแนนเสียงแต่ละวาระและคำถามที่ถามโดยผู้ถือหุ้น
  และคำตอบไปให้ตลาดหลักทรัพย์แห่งประเทศไทยภายใน 14
  วันหลังการประชุมสามัญประจำปีผู้ถือหุ้น ข้อมูลการประชุมผู้ถือหุ้นสามารถดูได้จาก Website
  ของบริษัทฯ (www.asianinsulators.com)

บทบาทผู้มีส่วนได้เสีย

  บริษัทได้ประกาศนโยบายเกี่ยวกับสิทธิของผู้มีส่วนได้เสีย ไม่ว่าจะเป็นคู่ค้า ลูกค้า ผู้ถือหุ้น
  นักลงทุน กรรมการอิสระ พนักงาน หน่วยงานราชการ ชุมชน ผู้ให้กู้ หรือคู่แข่งขันทางการค้า
  จะได้รับการปฏิบัติตามสิทธิตามกฎหมายและจริยธรรม ในปี พ.ศ. 2561
  บทบาทของผู้มีส่วนได้เสียคือ

-   ผู้ถือหุ้น ในการประชุมผู้ถือหุ้นเมื่อวันที่ 27 เมษายน 2561 มีผู้ถือหุ้นเข้าร่วมประชุม 126 ท่าน
    ไม่มีวาระเพิ่มเติมที่เสนอโดยผู้ถือหุ้นตามที่บริษัทได้เปิดโอกาสให้ผู้ถือหุ้นเสนอวาระการประชุมเพิ่มเติมผ่านทาง
    website ของตลาดหลักทรัพย์แห่งประเทศไทยและ website ของบริษัท
    ผู้ถือหุ้นได้ใช้สิทธิในการออกเสียงลงคะแนนทุกวาระ
    และได้ให้ผู้ถือหุ้นซักถามและแสดงความเห็นอย่างอิสระ
    ในการประชุมผู้ถือหุ้นได้ถามคำถามจำนวน 12
    คำถามและกรรมการและผู้บริหารได้ตอบและให้ข้อมูลเพิ่มเติมแก่ผู้ถือหุ้น

-   คู่ค้า บริษัทปฏิบัติต่อคู่ค้าตามสัญญาหรือข้อตกลงร่วมกันที่มีเงื่อนไขทางการค้าที่เป็นธรรม
    รวมถึงคุณภาพของสินค้าและการจัดส่งที่ตรงต่อเวลา

-   พนักงาน
    บริษัทได้ให้ความสำคัญต่อพนักงานและพนักงานเป็นทรัพยากรที่สำคัญที่จะทำให้บริษัทประสบความสำเร็จ
    บริษัทได้จัดให้มีการฝึกอบรมและพัฒนาทักษะและคุณภาพของสถานที่ทำงาน
    บริษัทได้มีการปฏิบัติต่อพนักงานทุกคนอย่างเป็นธรรม และให้ผลตอบแทนที่เหมาะสม
    จัดให้มีอาหารกลางวัน กองทุนสำรองเลี้ยงชีพ ประกันชีวิตและประกันสุขภาพ
    กองทุนประกันสังคม การปฐมพยาบาลเบื้องต้นและพยาบาล สำหรับพนักงานทุกคน

-   ลูกค้า บริษัทยึดมั่นในการให้บริการที่ดี มีคุณภาพ และเป็นที่พึ่งพอใจของลูกค้า
    และคุณภาพของสินค้าในราคาที่ยุติธรรม ในปี พ.ศ. 2561
    ผลการสำรวจความพึงพอใจของลูกค้าอยู่ที่ระดับ 3.75 จากคะแนนเต็ม 4.00
    ในด้านคุณภาพของสินค้า การบริการ ราคาของสินค้า ซึ่งแสดงถึงความพึงพอใจของลูกค้า
    และไม่มีการร้องเรียนใดๆจากลูกค้าในปี พ.ศ. 2561

-   คู่แข่ง บริษัทประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขันที่เป็นธรรมไม่ใช้วิธีการที่ไม่สุจริตเพื่อทำลายคู่แข่ง
    ในปี พ.ศ. 2561 บริษัทได้ปฏิบัติตามคู่มือจรรยาบรรณธุรกิจ ของบริษัท
    และไม่มีข้อฟ้องร้องใดๆกับคู่แข่งขัน

-   สถาบันการเงิน
    บริษัทปฏิบัติและให้ความสำคัญต่อผู้ให้กู้และคงรักษาความสัมพันธ์อันดีเพื่อสร้างความเชื่อมั่นและเชื่อถือ
    และให้เกียรติต่อผู้ให้กู้ตามสัญญาที่ผูกพัน

  การเปิดเผยข้อมูลและความโปร่งใส

  การตัดสินใจทางธุรกิจโดยผู้บริหารและพนักงานต้องอยู่บนผลประโยชน์ของบริษัท สูงสุด
  ฝ่ายจัดการต้องหลีกเลี่ยงในเรื่องการเงินหรือความเกี่ยวข้องกับบุคคลภายนอกบริษัทฯที่
  อาจมีผลกระทบถึงการขาดทุนของบริษัทหรือความขัดแย้งของผลประโยชน์และต้องไม่มีผลกระทำให้ประสิทธิภาพการดำเนินการของบริษัทฯลดลง
  ฝ่ายบริหารหรือพนักงานจะต้องไม่มีส่วนในการตัดสินใจหรืออนุมัติที่จะทำให้เกิดความขัดแย้งของผลประโยชน์กับบริษัท
  บริษัทจะต้องพิจารณาทบทวนกับฝ่ายบริหารและผู้ถือหุ้นที่จะแก้ไขความขัดแย้งของผลประโยชน์ด้วยความระมัดระวังและซื่อสัตย์มีเหตุผลและเป็นอิสระภายในกรอบจริยธรรมที่ดี
  ตลอดจนมีการเปิดเผยข้อมูลอย่างครบถ้วน เพื่อผลประโยชน์ของบริษัทโดยรวมเป็นสำคัญ

  กรรมการและผู้บริหารของบริษัทรวมถึงคู่สมรสและบุตรธิดาที่ยังไม่บรรลุนิติภาวะจะต้องรายงานการเพิ่มหรือลดของหุ้นบริษัทที่ตนเองถืออยู่ตามกฎระเบียบของคณะกรรมการกำกับหลักทรัพย์และตลาดหลักทรัพย์ภายใน
  3 วันหลังจากการซื้อหรือขาย หรือการได้มาของหุ้น

จริยธรรมธุรกิจ

  บริษัทมีนโยบายให้ผู้บริหารและพนักงานทั้งในบริษัทและบริษัทย่อยใช้จรรยาบรรณการประกอบธุรกิจที่บริษัทได้กำหนดไว้ใน
  Code of Conduct ของบริษัท เป็นหลักในการปฏิบัติงาน ในการประกอบธุรกิจดังกล่าวไว้ด้วย
  ทั้งนี้เพื่อให้ดำเนินธุรกิจได้อย่างถูกต้อง โปร่งใส และเป็นธรรมต่อคู่ค้าและลูกค้าของบริษัท
  การฝึกอบรมและติดตามการปฏิบัติงานของพนักงานว่าด้วยจรรยาบรรณการประกอบธุรกิจจะเป็นไปอย่างต่อเนื่อง

  ในปี พ.ศ. 2561 บริษัท ได้จัดการฝึกอบรมว่าด้วย จรรยาบรรณธุรกิจ แก่ผู้บริหาร พนักงาน
  และได้ทำการตรวจสอบภายในและติดตามว่าได้มีการปฏิบัติตามคู่มือจรรยาบรรณธุรกิจจำนวนสองครั้ง
  ไม่ปรากฏว่ามีการทำผิดตามคู่มือจรรยาบรรณธุรกิจ ของบริษัท

การควบคุมภายในและการตรวจสอบภายใน

  คณะกรรมการบริษัท
  และคณะกรรมการตรวจสอบได้วางมาตรการเพื่อการตรวจสอบภายในที่เป็นระบบและมีประสิทธิภาพและการชี้บ่งถึงความเสี่ยงของบริษัทในทุกขั้นตอนการทำงานของบริษัทฯ
  คณะกรรมการตรวจสอบมีหน้าที่รับผิดชอบในการทบทวนการจัดการความเสี่ยงและการประเมินผลการตรวจสอบภายในจากผู้ตรวจสอบภายใน
  การวางแผนและขอบเขตการตรวจสอบภายใน ประสิทธิภาพ
  ผลของการตรวจสอบภายในจะรายงานให้กับคณะกรรมการบริษัทและคำแนะนำในการแก้ไขอย่างมีประสิทธิภาพ
  และผู้ตรวจสอบงบการเงินจากภายนอกบริษัทจะทำการประเมินและตรวจสอบระบบการควบคุมภายในของบริษัทด้วยเป็นประจำทุกปี

  ในปี 2561
  ผู้ตรวจสอบบัญชีจากสำนักงานบัญชีผู้ตรวจสอบได้ทำการประเมินและตรวจสอบการควบคุมภายในของบริษัทจำนวน
  1 ครั้ง

  ในปี 2561
  ผู้ตรวจสอบภายในจากสำนักงานตรวจสอบภายในได้ทำการตรวจสอบกระบวนการผลิตสินค้า
  และกระบวนการของระบบงานที่เกี่ยวข้องของบริษัททุกไตรมาส

  ความรับผิดชอบของคณะกรรมการ

  คณะกรรมการบริษัทมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทและการกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
  อยู่ในกรอบของการมีจริยธรรมที่ดีและคำนึงถึงผลประโยชน์ของผู้มีส่วนได้ส่วนเสียทุกฝ่ายคณะกรรมการบริษัท
  กำหนดให้ มีการประชุมเฉลี่ยไม่น้อยกว่า 3 เดือนครั้ง คณะกรรมการบริษัทประกอบด้วยกรรมการ
  6 ท่าน เป็นกรรมการบริหารจำนวน 3 ท่านและกรรมการอิสระจำนวน 3 ท่าน
  คณะกรรมการบริษัทได้แต่งตั้งนางมัตติกา ฉันสุวรรณ
  เป็นเลขานุการทำหน้าที่ให้การสนับสนุนการจัดเตรียมระเบียบวาระการประชุมทำหนังสือเชิญประชุม
  ดูแลและจัดการประชุมจัดเก็บเอกสารเกี่ยวกับการประชุม และให้คำปรึกษาเกี่ยวกับการปฏิบัติ
  ของคณะกรรมการบริษัท ให้เป็นไปตามกฎหมายข้อบังคับและระเบียบต่างๆ ที่เกี่ยวข้อง

  ในปี 2561 มีการประชุมคณะกรรมการบริษัทจำนวน 5 ครั้ง

  คณะกรรมการตรวจสอบได้แต่งตั้งพลตำรวจเอกวิเชียร พจน์โพธิ์ศรี เป็นประธานกรรมการ

  ตรวจสอบ และมี ดร.วีรพัฒน์ เพชรคุปต์
  เป็นกรรมการตรวจสอบซึ่งเป็นผู้มีความรู้ความสามารถในด้านบัญชีและการเงิน

  คณะกรรมการบริษัท มีการตรวจสอบตนเองเป็นรายบุคคลเพื่อเป็นการช่วยให้กรรมการบริษัท
  สามารถพิจารณาถึงผลการดำเนินงานของตนเองรวมถึงเรื่องที่ขวางกั้นการดำเนินการในปีที่ผ่านมา
  ในปี 2561 ได้มีการประเมินตนเองของคณะกรรมการบริษัทจำนวน 1 ครั้ง

ความสัมพันธ์กับผู้ลงทุน

  บริษัทเห็นคุณค่าของความถูกต้องและโปร่งใสของข้อมูล ดังนั้นบริษัท
  ได้จัดตั้งผู้ลงทุนสัมพันธ์เป็นตัวแทนของบริษัทที่จะติดต่อสื่อสารกับนักลงทุน นักวิเคราะห์ ผู้ถือหุ้น
  โดยมีนโยบายการให้ข้อมูลเช่นงบการเงินของบริษัทและข้อมูลทั่วไปกับผู้ถือหุ้น
  นักลงทุนและสาธารณะชนเป็นไปอย่างถูกต้อง สมบูรณ์
  และตรงเวลาและเข้าถึงข้อมูลได้เท่าเทียมกัน และเป็นไปตามระเบียบและกฎหมาย
  ข้อมูลของบริษัทได้ถูกเผยแพร่โดยช่องทางดังนี้

i.  ตลาดหลักทรัพย์แห่งประเทศไทย

ii. รายงานประจำปี

iii. งบการเงินของบริษัท

iv. มติที่ประชุมและรายงานของคณะกรรมการบริษัท

v.  คณะกรรมการกำกับหลักทรัพย์และตลาดหลักทรัพย์

vi. หนังสือพิมพ์

vii. โทรทัศน์

viii. Website ของบริษัท (www.asianinsulators.com)

ix. การเยี่ยมชมบริษัท / การเข้าพบผู้บริหาร

x.  การให้ข้อมูลบริษัทกับนักลงทุนในต่างประเทศ (Road show)

xi. Opportunity day / การประชุมกับนักวิเคราะห์

  บริษัทได้แต่งตั้งนายธนิตย์ ธารีรัตนาวิบูลย์ เป็นเลขานุการบริษัท รับผิดชอบผู้ลงทุนสัมพันธ์
  เพื่อเผยแพร่ข้อมูลผลประกอบการของบริษัท ต่อนักลงทุน ผู้ที่เกี่ยวข้อง และผู้ถือหุ้น
  และสามารถสอบถามข้อมูลโดยตรงทางหมายเลขโทรศัพท์ 0-2517-1451 โทรสาร
  0-2517-1465 หรือทางอีเมล์ : ir@asianinsulators.com

  การนำเสนอข้อมูลผลประกอบการของบริษัท แก่นักลงทุน ผู้ถือหุ้น และผู้ที่เกี่ยวข้องซึ่งบริษัท
  ได้จัดส่งให้ตลาดหลักทรัพย์แห่งประเทศไทย สามารถเข้าดูได้ที่ www.asianinsulators.com
  ในปี 2561 บริษัท ได้เผยแพร่ข้อมูลไปยังนักลงทุน ผู้ถือหุ้น
  และผู้ที่เกี่ยวข้องผ่านทางตลาดหลักทรัพย์แห่งประเทศไทย จำนวน 22 เรื่อง

  บริษัทมีการนำเสนอข้อมูลของบริษัทต่อนักวิเคราะห์ นักลงทุน Road show, Company visit,
  การประชุมทางโทรศัพท์ ในปี 2561 ได้มีการดำเนินการดังกล่าวคือ

  ----------------------- ------------- ---------------- -----------------
  ประเภทของการประชุม       จำนวนครั้ง      จำนวนบริษัท        จำนวนบุคคล

  ตัวต่อตัว                  -             2                4

  ทางโทรศัพท์               -             -                -

  พบกลุ่มนักวิเคราะห์          -             15               22

  Road show               -             -                -

  Opportunity Day         -             -                -
  ----------------------- ------------- ---------------- -----------------

10. ความรับผิดชอบต่อสังคม

บริษัทเป็นผู้ผลิตสินค้าที่มีนโยบายการกำกับดูแลกิจการที่ดีบริษัททำธุรกิจบนพื้นฐานของจริยธรรมเพื่อสังคมโดยส่วนรวมและสภาพแวดล้อม
บริษัทเห็นถึงการรับผิดชอบต่อสังคมและสิ่งแวดล้อม และได้มีส่วนร่วมในกิจกรรมต่างๆ
กับสังคมและสิ่งแวดล้อมผ่านบุคลากรของบริษัท และสามารถแบ่งเป็น 3 กลุ่ม คือ สังคม,
สิ่งแวดล้อม และบุคลากร

ทางด้านสังคม

พนักงานบริจาคเลือดให้สภากาชาด ประจำปี 2561

[]

กิจกรรมวันต่อต้านยาเสพติดโลกร่วมกับสวัสดิการและคุ้มครองแรงงาน

[]

ทางด้านบุคลากร และสิ่งแวดล้อม

บริษัทฯ มีการปฏิบัติต่อแรงงานอย่างเป็นธรรมตามกฎหมาย พ.ร.บ. คุ้มครองแรงงาน (ฉบับที่ 2)

พ.ศ. 2551 พ.ร.บ. แรงงานสัมพันธ์ พ.ศ. 2518 พ.ร.บ. เงินทดแทน พ.ศ. 2537 พ.ร.บ.
กองทุนสำรองเลี้ยงชีพ

(ฉบับที่ 2) พ.ศ. 2542 พ.ร.บ. ประกันสังคม พ.ศ. 2553
และมีการดำเนินงานด้านแรงงานสัมพันธ์โดยมีข้อ

กำหนดทางกฎหมายหลักมนุษยธรรมและสิทธิมนุษยชนตามแผนนโยบายการจ้างงานไม่มีการจ้างแรงงานเด็ก

และมีหน่วยงานรับผิดชอบดูแลด้านแรงงานสัมพันธ์โดยตรงที่ตรวจสอบ จึงทำให้มีความมั่นใจได้ว่าการ

ดำเนินงานของบริษัทฯ ไม่มีการบังคับแรงงานและไม่มีการจ้างแรงงานเด็ก

การพัฒนาบุคลากร

บริษัทฯ ให้ความสำคัญเป็นอย่างยิ่งต่อการพัฒนาบุคลากร จึงส่งเสริมการพัฒนาศักยภาพพนักงาน
ให้มีความรู้ ความสามารถ และทักษะให้สอดคล้องกับแผนยุทธศาสตร์ และแผนธุรกิจของบริษัทฯ
อย่างต่อเนื่อง โดยมีการดำเนินงานให้เป็นไปตามนโยบายของบริษัทฯ

-   จัดให้มีการอบรมภายในบริษัทฯ โดยเชิญวิทยากรจากภายนอกเข้ามาให้ความรู้แก่พนักงาน

-   การให้ทุนการศึกษาต่อสำหรับพนักงานเพื่อเป็นการเพิ่มคุณวุฒิ ประสบการณ์
    และความก้าวหน้าให้แก่พนักงานของบริษัท ในการที่จะเป็นผู้บริหารที่มีความสามารถ
    และประสิทธิภาพในการทำงาน

-   การพัฒนาและปรับปรุงหลักสูตรต่างๆ ที่เป็นการเรียนรู้ผ่านทางสื่ออิเล็กทรอนิกส์
    เพื่อให้พนักงานสามารถรับทราบข้อมูลได้ตลอดเวลาในทุกที่ที่มีอินเตอร์เน็ต

11. การควบคุมภายใน และการบริหารจัดการความเสี่ยง

  คณะกรรมการบริษัทได้วางมาตรการเพื่อการตรวจสอบภายในที่เป็นระบบและมีประสิทธิภาพและ
  การชี้บ่งถึงความเสี่ยงของบริษัทในทุกขั้นตอนการทำงานของบริษัท
  คณะกรรมการตรวจสอบมีหน้าที่รับผิดชอบในการทบทวนการจัดการความเสี่ยงและการประเมินผลการตรวจสอบภายในจากผู้ตรวจสอบภายใน
  การวางแผนและขอบเขตการตรวจสอบภายใน ประสิทธิภาพ
  ผลของการตรวจสอบภายในจะรายงานให้กับคณะกรรมการบริษัทและคำแนะนำในการแก้ไขอย่างมีประสิทธิภาพ
  และผู้ตรวจสอบงบการเงินจากภายนอกบริษัทจะทำการประเมินและตรวจสอบระบบการควบคุมภายในของบริษัทด้วยเป็นประจำทุกปี

12. รายการระหว่างกัน

มีการทำรายการระหว่างกันกับบริษัทย่อย บริษัทร่วม บริษัทที่มีกรรมการเป็นผู้ถือหุ้น และบุคคลที่เกี่ยวข้องกัน ซึ่งรายการดังกล่าวได้มีการเปิดเผยไว้ในหมายเหตุประกอบงบการเงินที่ตรวจสอบโดยผู้สอบบัญชี ทั้งนี้คณะกรรมการตรวจสอบได้ให้ความเห็นเกี่ยวกับความเหมาะสมของการทำรายการดังกล่าวว่า เป็นรายการที่เป็นไปตามธุรกิจปกติของบริษัท มีความสมเหตุสมผล มีการกำหนดราคาและเงื่อนไขอื่นๆ ตามราคาตลาดเช่นเดียวกับการกำหนดราคาให้กับบุคคลหรือกิจการอื่นที่ไม่เกี่ยวข้องกัน และไม่มีการถ่ายเทผลประโยชน์ระหว่างบริษัท บริษัทย่อย บริษัทร่วม บริษัทที่มีกรรมการเป็นผู้ถือหุ้น และบุคคลที่เกี่ยวข้องกัน

บริษัท ที่มีกิจการที่เกี่ยวข้องกัน

+------------------------------+---------------------------------------+
| กิจการที่เกี่ยวข้องกัน              | ลักษณะของความสัมพันธ์                     |
+------------------------------+---------------------------------------+
| 1. บุคคลที่เกี่ยวข้องกัน            | เป็นผู้ถือหุ้นรายใหญ่และ/หรือกรรมการของบริษัท   |
+------------------------------+---------------------------------------+
| 2. บริษัทย่อย                   |                                       |
+------------------------------+---------------------------------------+
| บริษัท เอไอ เอนจิเนียริง เซอร์วิเซส | เป็นบริษัทย่อยแล                          |
| จำกัด                         | ะมีกรรมการและผู้บริหารบางท่านร่วมกับบริษัทได้แก่ |
|                              |                                       |
|                              | 1.  คุณณรงค์ ธารีรัตนาวิบูลย์                |
|                              |                                       |
|                              | 2.  คุณธนิตย์ ธารีรัตนาวิบูลย์                |
|                              |                                       |
|                              | 3. คุณโกวิท ธารีรัตนาวิบูลย์                 |
+------------------------------+---------------------------------------+
| บริษัท เอไอ พอร์ตส์ แอนด์         | เป็นบริษัทย่อยแล                          |
| เทอร์มินัลส์ จำกัด                | ะมีกรรมการและผู้บริหารบางท่านร่วมกับบริษัทได้แก่ |
|                              |                                       |
|                              | 1.  คุณณรงค์ ธารีรัตนาวิบูลย์                |
|                              |                                       |
|                              | 2.  คุณธนิตย์ ธารีรัตนาวิบูลย์                |
|                              |                                       |
|                              | 3.  คุณโกวิท ธารีรัตนาวิบูลย์                |
|                              |                                       |
|                              | 4. คุณนพพล ธารีรัตนาวิบูลย์                 |
+------------------------------+---------------------------------------+
| บริษัท เอไอ โลจิสติกส์ จำกัด       | เป็นบริษัทย่อยและมีกรรมการ                 |
|                              | และผู้บริหารบางท่านร่วมกับบริษัท ได้แก่         |
|                              |                                       |
|                              | 1. คุณณรงค์ ธารีรัตนาวิบูลย์                 |
|                              |                                       |
|                              | 2. คุณธนิตย์ ธารีรัตนาวิบูลย์                 |
|                              |                                       |
|                              | 3. คุณโกวิท ธารีรัตนาวิบูลย์                 |
|                              |                                       |
|                              | 4. คุณนพพล ธารีรัตนาวิบูลย์                 |
+------------------------------+---------------------------------------+
| บริษัท เอไอ เอนเนอร์จี           | เป็นบริษัทย่อยและมีกรรมการ                 |
| จำกัด(มหาชน)                  | และผู้บริหารบางท่านร่วมกับบริษัท ได้แก่         |
|                              |                                       |
|                              | 1. คุณณรงค์ ธารีรัตนาวิบูลย์                 |
|                              |                                       |
|                              | 2. คุณธนิตย์ ธารีรัตนาวิบูลย์                 |
+------------------------------+---------------------------------------+
| 3. บริษัทร่วม บริษัท พีพีซี เอเชียน   | เป็นบริษัทร่วม ,ไม่มีกรรมการร่วมกับบริษัท       |
| อินซูเลเตอร์ จำกัด               |                                       |
+------------------------------+---------------------------------------+

รายได้จากการขายหรือให้บริการและค่าใช้จ่ายกับบุคคลและกิจการที่เกี่ยวข้องกัน

หน่วย : พันบาท

  -------------------------------- ---------- --------- --------- ---------
  รายการ                           ปี 2561     ปี 2560    ปี 2559    ปี 2558

  รายได้จากการขายสินค้าและวัตถุดิบ                                      

  บริษัท เอไอ เอนจิเนียริง เซอร์วิเซส     2          1,566     3,643     
  จำกัด                                                            

  บริษัท เอไอ พอร์ตส์ แอนด์ เทอร์มินัลส์                                   17,423

  บริษัท เอไอ โลจิสติกส์ จำกัด                                          12,250

  บริษัท พีพีซี เอเชียน อินซูเลเตอร์ จำกัด   1,996      2,300     2,534     3,793

  รายได้จากการขายดินผสม                                             

  บริษัท พีพีซี เอเชียน อินซูเลเตอร์ จำกัด   55,628     84,067    101,740   149,696

  รายได้เงินปันผล                                                    

  บริษัท เอไอ เอนจิเนียริง เซอร์วิเซส     10,000     14,976    -         9,984
  จำกัด                                                            

  รายได้อื่น – ค่าเช่า และค่าบริการ                                      

  บริษัท เอไอ เอนจิเนียริง เซอร์วิเซส     1,164      1,300     1,310     1,225
  จำกัด                                                            

  บริษัท เอไอ โลจิสติกส์ จำกัด           572        638       591       606

  บริษัท เอไอ เอนเนอร์จี(มหาชน)        974        1,182     976       1,134

  บริษัท เอไอ พอร์ตส์ แอนด์ เทอร์มินัลส์    196        224       310       533

  บริษัท พีพีซี เอเชียน อินซูเลเตอร์ จำกัด   536        570       719       1,544

  รายการซื้อเศษดิน                                                   

  บริษัท พีพีซี เอเชียน อินซูเลเตอร์ จำกัด   21,156     31,924    48,134    60,168

  รายการซื้อสินค้า                                                    

  บริษัท พีพีซี เอเชียน อินซูเลเตอร์        442        7,903     -         -

  บริษัท สามารถปาล์ม จำกัด             -          -         3,426     27,366

  บริษัท สามารถน้ำมันปาล์ม จำกัด         -          -         21,078    28,666

  บริษัท สามารถ ปาล์ม อินดัสตรี จำกัด     -          19,920    45,892    41,519

  รายการซื้อวัสดุสิ้นเปลือง                                              

  บริษัท พีพีซี เอเชียน อินซูเลเตอร์ จำกัด   -          -         11        61

  บริษัท เอไอ เอนเนอร์จี จำกัด (มหาชน)  -          -         216       40
  -------------------------------- ---------- --------- --------- ---------

  รายการระหว่างกันเป็นไปตามเงื่อนไขการค้าปกติทั่วไป หรือตามสัญญาที่ตกลงร่วมกัน
  การขายวัตถุดิบ และซื้อคืนเศษวัตถุดิบกับบริษัท พีพีซี เอเชียน อินซูเลเตอร์ จำกัด
  เป็นไปตามข้อตกลงร่วมกัน โดยบริษัทจะต้องรับซื้อคืนเศษวัตถุดิบในราคาและเงื่อนไขที่ตกลงกัน

ยอดคงเหลือลูกหนี้ เจ้าหนี้ และรายได้ค้างรับจากการขาย ซื้อ
และให้บริการกับกิจการที่เกี่ยวข้องกัน

  หน่วย : บาท

  -------------------------------- ---------- -------- -------- ---------
  รายการ                           ปี 2561     ปี 2560   ปี 2559   ปี 2558

  ลูกหนี้การค้า                                                     

  บริษัท พีพีซี เอเชียน อินซูเลเตอร์ จำกัด   10,161     8,435    27,824   16,817

  บริษัท เอไอ เอนจิเนียริง เซอร์วิเซส     -          -        926      -
  จำกัด                                                          

  ลูกหนี้อื่นกิจการที่เกี่ยวข้องกัน                                         

  บริษัท เอไอ เอนจิเนียริง เซอร์วิเซส     7          8        20       17
  จำกัด                                                          

  บริษัท เอไอ โลจิสติกส์ จำกัด           2          1        2        2

  บริษัท พีพีซี เอเชียน อินซูเลเตอร์ จำกัด   95         98       102      44

  เจ้าหนี้การค้า                                                    

  บริษัท พีพีซี เอเชียน อินซูเลเตอร์ จำกัด   9,337      6,088    19,201   10,903

  บริษัท สามารถ ปาล์ม อินดัสตรี จำกัด     -          -        -        1,681

  เจ้าหนี้กิจการที่เกี่ยวข้องกัน                                          

  บริษัท เอไอ เอนเนอร์จี จำกัด(มหาชน)   -          -        -        14
  -------------------------------- ---------- -------- -------- ---------

ความเห็นของกรรมการตรวจสอบ

คณะกรรมการตรวจสอบได้พิจารณารายการระหว่างกันของบริษัทและบริษัทย่อย
กับบุคคลที่อาจมีความขัดแย้ง ในการประชุมคณะกรรมการตรวจสอบ
ได้ให้ความเห็นว่ารายการระหว่างกันเป็นรายการที่เป็นไปตามธุรกิจทั่วไป
หรือเป็นการให้ความช่วยเหลือทางการเงินแก่บริษัทย่อย
โดยรายการระหว่างกันดังกล่าวมีความสมเหตุสมผล มีการกำหนดราคาและเงื่อนไขอื่นๆ
ตามราคาตลาดเช่นเดียวกับการกำหนดราคาให้กับบุคคลหรือกิจการอื่นที่ไม่เกี่ยวข้องกัน
และไม่มีการถ่ายเทผลประโยชน์ระหว่างบริษัท บริษัทย่อย
และบุคคลที่อาจมีความขัดแย้งทางผลประโยชน์

มาตรการและขั้นตอนการอนุมัติการทำรายการระหว่างกัน

ในปีที่ผ่านมา บริษัทได้แต่งตั้งให้คณะกรรมการตรวจสอบตรวจสอบรายการระหว่างกันของบริษัทหรือบริษัทย่อย หรือบริษัทที่เกี่ยวข้อง หลังจากคณะกรรมการตรวจสอบได้ตรวจสอบรายการระหว่างกันแล้ว เป็นรายการระหว่างกันของการทำธุรกิจปกติ และบริษัทฯ ได้ชำระค่าตอบแทนของรายการระหว่างกันบนพื้นฐานของราคาตลาด 

นโยบายหรือแนวโน้มการทำรายการระหว่างกันในอนาคต

คณะกรรมการบริษัทจะต้องปฏิบัติตามกฎระเบียบที่เกี่ยวข้องกับการทำรายการระหว่างกันและจะต้องไม่อนุมัติรายการระหว่างกัน
ที่จะทำให้คณะกรรมการบริษัทหรือบุคคลอื่นเกิดความขัดแย้งในผลประโยชน์
กับบริษัทรายการระหว่างกันดังกล่าวจะต้องได้รับการอนุมัติจากคณะกรรมการบริษัทของบริษัท
เอเชียน อินซูเลเตอร์ จำกัด (มหาชน)
ในอนาคตบริษัทอาจมีการเข้าทำรายการระหว่างกันตามแต่เห็นสมควรและเพื่อประโยชน์สูงสุดของบริษัท
ทั้งนี้ทางบริษัทจะปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดและปฏิบัติเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัทจดทะเบียนและบริษัทย่อย

ในอนาคต การทำรายการระหว่างกันของบริษัทกับบริษัทย่อย หรือผู้ที่เกี่ยวข้องเกิดขึ้น
บริษัทจะแต่งตั้งคณะกรรมการตรวจสอบ ให้ความเห็นเกี่ยวกับมูลค่า ค่าตอบแทน
บริษัทได้แสดงรายการระหว่างกันในหมายเหตุของงบการเงินที่ตรวจสอบโดยผู้ตรวจสอบงบการเงินของบริษัทจดทะเบียน